hotchpotch/miracl-hf-unified huggingface dataset:
ব্রাহ্মণবাড়িয়া-২
ব্রাহ্মণবাড়িয়া-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৪নং আসন।
ব্রাহ্মণবাড়িয়া-২ আসনটি ব্রাহ্মণবাড়িয়া জেলার সরাইল উপজেলা ও আশুগঞ্জ উপজেলা নিয়ে গঠিত।
ব্রাহ্মণবাড়িয়া-৩
ব্রাহ্মণবাড়িয়া-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৫নং আসন।
ব্রাহ্মণবাড়িয়া-৩ আসনটি ব্রাহ্মণবাড়িয়া জেলার ব্রাহ্মণবাড়িয়া সদর উপজেলা ও বিজয়নগর উপজেলা নিয়ে গঠিত।
লুৎফুল হাই সাচ্চু নভেম্বর ২০১০ সালে মারা যান। জানুয়ারি ২০১১ সালের উপনির্বাচনে বিএনপির খালেদ মাহবুবকে হারিয়ে বাংলাদেশ আওয়ামী লীগের প্রার্থী র. আ. ম. উবায়দুল মোকতাদির চৌধুরী নির্বাচিত হন।
ব্রাহ্মণবাড়িয়া-৪
ব্রাহ্মণবাড়িয়া-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৬নং আসন।
ব্রাহ্মণবাড়িয়া-৪ আসনটি ব্রাহ্মণবাড়িয়া জেলার আখাউড়া উপজেলা ও কসবা উপজেলা নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনিসুল হক বিনা প্রতিদ্বন্দ্বিতায় নির্বাচিত হন।
ব্রাহ্মণবাড়িয়া-৫
ব্রাহ্মণবাড়িয়া-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৭নং আসন।
ব্রাহ্মণবাড়িয়া-৫ আসনটি ব্রাহ্মণবাড়িয়া জেলার নবীনগর উপজেলার নবীনগর পৌরসভা, বড়াইল ইউনিয়ন, বীরগাঁও ইউনিয়ন, কৃষ্ণনগর ইউনিয়ন, নাটঘর ইউনিয়ন, বিদ্যাকুট ইউনিয়ন, পূর্ব নবীনগর ইউনিয়ন, পশ্চিম নবীনগর ইউনিয়ন, বিটঘর ইউনিয়ন, শিবপুর ইউনিয়ন, শ্রীরামপুর ইউনিয়ন, জিনোদপুর ইউনিয়ন, লাউরফতেপুর ইউনিয়ন, ইব্রাহিমপুর ইউনিয়ন, সাতমোড়া ইউনিয়ন, শ্যামগ্রাম ইউনিয়ন, রসুল্লাবাদ ইউনিয়ন, রতনপুর ইউনিয়ন, উত্তর কাইতলা ইউনিয়ন ও দক্ষিণ কাইতলা ইউনিয়ন নিয়ে গঠিত।
ব্রাহ্মণবাড়িয়া-৬
ব্রাহ্মণবাড়িয়া-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ব্রাহ্মণবাড়িয়া জেলায় অবস্থিত জাতীয় সংসদের ২৪৮নং আসন।
ব্রাহ্মণবাড়িয়া-৬ আসনটি ব্রাহ্মণবাড়িয়া জেলার বাঞ্ছারামপুর উপজেলা এবং নবীনগর উপজেলার বড়কান্দি ইউনিয়ন ও ছলিমগঞ্জ ইউনিয়ন নিয়ে গঠিত।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. বি. তাজুল ইসলাম বিনা প্রতিদ্বন্দ্বিতায় নির্বাচিত হন।
কেরলা এক্সপ্রেস
কেরলা এক্সপ্রেস হলো ভারতীয় রেলওয়ে এর অত্যন্ত দ্রুতগতি সম্পন্ন একটি ট্রেন যা নয়া দিল্লী এবং কেরলা রাজ্যের তিরুৱনন্তপুরম সেন্ট্রালের মধ্যে চলাচল করে। এটা যখন দিল্লী থেকে ত্রিভান্ড্রুম এর পথে চলাচল করে তখন ৩,০৩৬ কিমি পথ পাড়ি দিতে ৪০ টি স্থানে থামে এবং গড়ে ৬০ কিমি/ঘন্টা গতিবেগে চলে। এটা মালাঙ্গা লাক্সাদীপ এক্সপ্রেস (৩০৬৬ কিমি ৬২ কিমি/ঘন্টা) এর পরে দ্বিতীয় বৃহত্তম দৈনিক চলাচলকৃত ট্রেন, যে ট্রেনটি কেরালা রাজ্য (এর্নাকুলম জংশন) এবং দেশের রাজধানীকে (হযরত নাজিমুদ্দীন) সংযুক্ত করে।
ট্রেনটিকে ১৯৭৬ সালে কেরলা-কর্ণাটক এক্সপ্রেস (কেকে এক্সপ্রেস) হিসাবে উদ্বধোন করা হয়েছিল যা নয়া দিল্লী থেকে তিরুৱনন্তপুরম এবং বেঙ্গলুরু যেত, এবং যা জল্তাপুর জংশনে দ্বিখন্তিত হয়ে যেত। প্রথম দিকে এটা সম্পূর্ন যাত্রাপথ ৪৬.৫ ঘন্টায় পাড়ি দিত যেখানে একটা বিশাল যাত্রাবিরতী থাকতো জলাপট্টিতে কেরলা/কর্ণাটক বগি সমূহের সংযোগ/খোলার কাজ সম্পন্ন করার জন্য। ১৯৮০ সালে, এটা দুইটি ট্রেনে ভেঙ্গে যায়, কেরালা এক্সপ্রেস এবং কর্ণাটক এক্সপ্রেস হিসাবে পরবর্তীতে কেরলা এক্সপ্রেস আবারো পালঘাট জংসনে ভেঙ্গে যেত এবং একটি অংশ মাঙ্গালোরের দিকে ধাবিত হতো। এটি জয়ন্তি জনতা এর সহিত মিলিত হতো যা কিনা সোরানুরে দ্বিখন্ডিত হতো যেখানে একটি অংশ যেত কোচিনে এবং অন্য অংশ যেতো মঙ্গলে। পরবির্ততে, এই দুটি ট্রেন একত্রিত হয়ে কেরলা মঙ্গালা এক্সপ্রেস গঠন করে। ১৯৯০ সালে, মেঙ্গালোরে একটি ভিন্ন ট্রেন চালু করা হয়েছিল, এটার বর্তমানে যে পথ ধরে যায় সেভাবেই। কেরলা এক্সপ্রেস প্রতি দিনের ট্র্রেন ছিল না এবং তমিল নাড়ু এক্সপ্রেস, আন্ধ্র প্রদেশ এক্সপ্রেস এবং কর্ণাটক এক্সপ্রেস এর সাথে তাদের একই সময়ে চলতো। যদিও, এটা যখন দৈনিক ট্রেনে পরিনত হয় তখন এটা নিজস্ব সময় সীমা প্রাপ্ত হয়।
এটা প্রাথমিকভাবে ১২৫/১২৬ নম্বরে সংখ্যায়িত করা হয়েছিল যা পরবর্তিতে পরিবর্তন হয়ে ১৯৮৯ সালে যখন ভারতীয় রেলওয়ে চার সংখ্যার নাম্বার ব্যবস্থা গ্রহন করে তখন ২৬২৫/২৬২৬ নম্বর প্রাপ্ত হয়। ২০১০ সালের ডিসেম্বরে ভারতীয় রেলওয়ে পাঁচ সংখ্যার নাম্বার ব্যবস্থা গ্রহন করে যেখানে কেরলা এক্সপ্রেসের বর্তমান নাম্বার হয় ১২৬২৫ সম্মুখ যাত্রায় এবং ১২৬২৬ বিপরীত যাত্রায়।
আন্ধ্রপ্রদেশ এক্সপ্রেস এর তুলনায় কেরলা এক্সপ্রেস আন্ধ্রপ্রদেশের বেশি অংশে স্পর্শ করে, তমিল নাড়ু এক্সপ্রেসের তুলনা তমিলনাড়ুর বেশি অংশ স্পর্শ করে যার ফলে দক্ষীন ভারতের তিনটি অঙ্গরাজ্য থেকে দিল্লী যাবার যাত্রীরা এটাকে অনেক বেশি উৎসাহ প্রদান করে। দু:খজনক ভাবে কেরলা এক্সপ্রেসকে টিএন এক্সপ্রেসের তুলনায় কম গুরুত্ব প্রদান করা হয় এবং রাজনৈতিক হস্তক্ষেপের প্রভাবে অনেক বাজে চুক্তি করা হয়ছিল অনেক ছোট ছোট স্টপেজে এটাকে থামানোর জন্য। ফলে টি.এন. এক্সপ্রেসের গড় গতি ৬৭ কিমি/ঘন্টা যেখানে কেরলা এক্সপ্রেসের গতি ৬০ কিমি/ঘন্টা।
লম্বা দুরত্বের যাত্রিরা প্রত্যাশা করে রেলওয়ে বোর্ড কেরলা এক্সপ্রেস এর গতি এমনভাবে বৃদ্ধি করবে যাতে করে এটা দুপুরের পর এটার যাত্রা শুরুর স্থান থেকে ছেড়ে দিবে এবং তৃতীয় দিনের দুপুরের পূর্বেই গন্ত্যবে পৌছে যাবে।
এটি একটি ২৪ বগি বিশিষ্ট্র ট্রেন যার রয়েছে ৭ টি এসি বগি (২ টি কামড়া ২ টায়ার এসি, ৫ টি কামড়া তিন টায়ার এসি), ১২ টি এসএল বগি, ৪ টি সাধারন বিগ এবং একটি পেন্ট্রি কার। এই ট্রেনটির সর্বোচ্চ গতিসীমা ১১০ কিমি প্রতি ঘন্টায়।
ক্যাম বেনক্রফট
ক্যামেরন টিমোথি ক্যাম বেনক্রফট (জন্ম: ১৯ নভেম্বর, ১৯৯২) পশ্চিম অস্ট্রেলিয়ার আতাডেল এলাকায় জন্মগ্রহণকারী অস্ট্রেলীয় ক্রিকেটার। দলে তিনি মূলতঃ ডানহাতে ব্যাটিং উদ্বোধন করে থাকেন। বর্তমানে ঘরোয়া প্রথম-শ্রেণীর ক্রিকেটে ওয়েস্টার্ন অস্ট্রেলিয়া দলের সাথে খেলছেন। ওয়েস্টার্ন অস্ট্রেলিয়ার পক্ষে অনূর্ধ্ব-১৭, অনূর্ধ্ব-১৯ ও অনূর্ধ্ব-২৩ খেলার পাশাপাশি অস্ট্রেলিয়ার অনূর্ধ্ব-১৯ ক্রিকেট দলের পক্ষে বেশ কয়েকটি ও খেলায় অংশ নিয়েছেন। ঐ খেলাগুলো উচ্চমানের খেলা প্রদর্শন করেছেন তিনি। ৫০.৯০ গড়ে তিনটি সেঞ্চুরিও করেছেন ক্যাম বেনক্রফট।
১৬ অক্টোবর, ২০১১ তারিখে তাসমানিয়ার বিপক্ষে তার লিস্ট এ ক্রিকেটে অভিষেক ঘটে। এর এক সপ্তাহ পর প্রথম-শ্রেণীর ক্রিকেটে অভিষেক হন তিনি। আগস্ট, ২০১২ তারিখে আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় অংশগ্রহণের লক্ষ্যে দলে অন্তর্ভুক্ত হন। ঐ প্রতিযোগিতায় দলীয় অধিনায়ক উইলিয়াম বশিষ্ঠের পর দলের দ্বিতীয় শীর্ষস্থানীয় রান সংগ্রাহক হন। সর্বমোট ১৯৬ রান সংগ্রহ করেছিলেন তিনি।
১৪ সেপ্টেম্বর, ২০১৫ তারিখে আসন্ন বাংলাদেশ সফরে দুই টেস্টের সিরিজে অংশ নেয়ার জন্য স্টিভ স্মিথের অধিনায়কত্বে ক্রিকেট অস্ট্রেলিয়া কর্তৃপক্ষ ১৫-সদস্যের দল ঘোষণা করে। এতে ক্যাপবিহীন অবস্থায় অ্যান্ড্রু ফেকেটসহ তাকে অস্ট্রেলিয়া দলে অন্তর্ভুক্ত করা হয়।
সমান্তরাল ও শ্রেণি বর্তনী
একটি বৈদ্যুতিক বর্তনী বা ইলেকট্রনিক সার্কিটের উপাদানগুলি বিভিন্নভাবে সংযুক্ত করা যায়। এই সংযুক্ত করার সবচেয়ে সহজ দুটি উপায় হচ্ছে সিরিজ বা শ্রেণি বর্তনী এবং অপরটি সমান্তরাল বর্তনী। যখন কোন বর্তনিতে তার উপাদান গুলো একই পথে যুক্ত থাকে অর্থাৎ একটির শেষ প্রান্তের সাথে অপরটির প্রথম প্রান্ত যুক্ত থাকে তখন তাকে শ্রেণি বর্তনী বলে এবং এক্ষেত্রে বর্তনীর সকল উপাদানের মধ্যে দিয়ে একই বিদ্যুৎ প্রবাহিত হয়। অপরদিকে যখন কোন বর্তনীতে
সবগুলো রোধের প্রথম প্রান্ত একটিমাত্র সাধারণ বিন্দুতে এবং অপরপ্রান্ত অপর একটিমাত্র সাধারণ বিন্দুতে যুক্ত থাকে তখন সে বর্তনীকে বলা হয় সমান্তরাল বর্তনী। সমান্তরাল বর্তনীতে তার প্রত্যেক উপাদানের বিভব পার্থক্য একই থাকে।
আইফোন ৬এস
আইফোন ৬এস এবং আইফোন ৬এস প্লাস (বাজারে iPhone 6s এবং iPhone 6s Plus বানানে ব্যবসায়ীচিহ্ন) হল অ্যাপল দ্বারা পরিকল্পিত স্মার্টফোন, ২০১৫ সেপ্টেম্বরে প্রকাশিত, আইফোন ধারাবাহিকের ৯তম পণ্য। আইফোন ৬এস এবং আইফোন ৬এস প্লাস তাদের পূর্বসুরীদের তুলনায় বিবর্তন করা, যেমন উন্নত হার্ডওয়্যার বৈশিষ্ট্যযুক্ত, ত্রিমাত্রিক স্পর্শ-সহ, সংবেদনশীল স্পর্শতাযুক্ত টাচস্ক্রিন, উন্নীত ক্যামেরা; দ্রুত প্রসেসর এবং উন্নত এলটিই ও ওয়াই-ফাই সংযোগ।
আইফোন ৬এস-র হার্ডওয়্যার পরিকল্পনা আইফোন ৬-র চেয়ে প্রায় অভিন্ন। আইফোন ৬এস-র শরীর শক্তিশালী ৭০০০ সিরিজের অ্যালুমিনিয়াম দিয়ে তৈরি করা। এটি স্বর্ণ, রৌপ্য, মহাকাশীয় ধূসর এবং গোলাপি রঙে উপলব্ধ। আইফোন ৬এস হল অ্যাপল এ৯ চিপ দ্বারা চালিত, যেটি আগের অ্যাপল এ৮ থেকে ৭০% দ্রুত এবং ৯০% বেশি ভাল গ্রাফিক্স কর্মক্ষমতা। আইফোন ৬এস -এ ২ গিবা বাম রয়েছে, যেটি আগের সমস্ত আইফোন থেকে বেশি, এবং উন্নত এলটিইর সমর্থন রয়েছে।
আইফোন ৬এস-র প্রদর্শন ৪.৭-ইঞ্চি ৭৫০-পিক্সেল এবং ৬এস প্লাস-র ৫.৫-ইঞ্চি ১০৮০-পিক্সেল। আইফোন ৬এস এবং ৬এস প্লাস-এ রয়েছে নতুন ত্রিমাত্রিক স্পর্শ প্রযুক্তি, যেখানে স্ক্রীন পর্দার স্তরে সেন্সর গ্রথীত করা আছে, যা স্ক্রীন পর্দা এবং কাচের মধ্যে দূরত্ব দ্বারা ব্যবহারকারীর স্পর্শের অপরিবর্তন পরিমাপ করে, যা দিয়ে আইফোন স্বাভাবিক এবং জবরদস্ত ছোঁয়ার মধ্যে পার্থক্য বুঝতে সক্ষম। আইফোন ৬এস এবং ৬এস প্লাস-এ ১২ মেগাপিক্সেল এবং সামনে ৮ মেগাপিক্সেল উন্নত ক্যামেরা, এবং রয়েছে ৪০০০ পিক্সেল ভিডিও রেকর্ড করার ক্ষমতা।
আইফোন ৬এস ও ৬এস প্লাস আইওএস ৯-র মুক্তির সাথে প্রকাশিত। ক্যামেরা অ্যাপে আছে "অক্ষিপট ফ্ল্যাশ" বা "রেটিনা ফ্ল্যাশ", নিজস্বী তোলার সময় স্ক্রীনের প্রদর্শন নিজে নিজেই অধিক উজ্জ্বল হয়ে উঠে ফ্ল্যাশের মতন। আইফোন ৬এস ও ৬এস প্লাস-র মুক্তির সাথে চলন্ত ছবি তোলার প্রযুক্তিটাও মুক্তি নিল।
আইফোন ৬এস ও ৬এস প্লাস, ২০১৫ সেপ্টেম্বর ২৫শে, অস্ট্রেলিয়া, কানাডা, গণচীন, ফ্রান্স, জার্মানি, হংকং, জাপান, নিউজিল্যান্ড, পুয়ের্তো রিকো, সিঙ্গাপুর, যুক্তরাজ্য ও মার্কিন যুক্তরাষ্ট্রের বাজারে মুক্তি পেল।
বাংলাদেশে, ২০১৫ ডিসেম্বর ১১ তারিখ হতে আইফোন ৬এস গ্রামীণফোন, রবি ও বাংলালিংক দ্বারা মাসিক কিস্তি ও প্যাক-সহ পাওয়া যাচ্ছে ।
কুমিল্লা-১
কুমিল্লা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৪৯নং আসন।
কুমিল্লা-১ আসনটি কুমিল্লা জেলার দাউদকান্দি উপজেলা ও মেঘনা উপজেলা নিয়ে গঠিত।
কুমিল্লা-২
কুমিল্লা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫০নং আসন।
কুমিল্লা-২ আসনটি কুমিল্লা জেলার হোমনা উপজেলা ও তিতাস উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ আমির হোসেন বিনা প্রতিদ্বন্দ্বিতায় নির্বাচিত হন।
কুমিল্লা-৩
কুমিল্লা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫১নং আসন।
কুমিল্লা-৩ আসনটি কুমিল্লা জেলার মুরাদনগর উপজেলা নিয়ে গঠিত।
কুমিল্লা-৪
কুমিল্লা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫২নং আসন।
কুমিল্লা-৪ আসনটি কুমিল্লা জেলার দেবীদ্বার উপজেলা নিয়ে গঠিত।
কুমিল্লা-৫
কুমিল্লা-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৩নং আসন।
কুমিল্লা-৫ আসনটি কুমিল্লা জেলার ব্রাহ্মণপাড়া উপজেলা ও বুড়িচং উপজেলা নিয়ে গঠিত।
কুমিল্লা-৬
কুমিল্লা-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৪নং আসন। এ আসন থেকে বর্তমানে প্রতিনিধিত্ব করছেন আওয়ামী লীগ দলীয় আ. ক. ম. বাহাউদ্দিন বাহার, তিনি ২০০৮ সেশনে নির্বাচিত হন।
কুমিল্লা-৬ আসনটি কুমিল্লা জেলার কুমিল্লা আদর্শ সদর উপজেলা, কুমিল্লা সিটি কর্পোরেশন এবং কুমিল্লা সেনানিবাস এলাকা নিয়ে গঠিত। যা পূর্বে শুধু সদর উপজেলা নিয়ে গঠিত ছিল।
স্বাধীন বাংলাদেশে ১৯৭৩ সালে প্রথম সাধারণ নির্বাচন আয়োজনের সময় এ নির্বাচনী এলাকা গঠিত হয়েছিল।
২০০৮ সাধারণ নির্বাচনের সময়ে নির্বাচন কমিশন ২০০১ আদমশুমারীর প্রতিবেদন অনুযায়ী জনসংখ্যার ভিত্তিতে সীমানা পুননির্ধারণ করে।
২০১৪ নির্বাচনের পূর্বে নির্বাচন কমিশন আবারও সীমানা পুননির্ধারণ করে, যাতে পূর্বের এলাকার সাথে কুমিল্লা সদর দক্ষিণ উপজেলার গালিয়ারা ইউনিয়নকে যুক্ত করা হয়েছিল।
কুমিল্লা-৭
কুমিল্লা-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৫নং আসন।
কুমিল্লা-৭ আসনটি কুমিল্লা জেলার চান্দিনা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আলী আশরাফ বিনা প্রতিদ্বন্দ্বিতায় নির্বাচিত হন।
২০০৪ সালের ২৩ সেপ্টেম্বর এ কে এম আবু তাহের মৃত্যুবরণ করেন। ডিসেম্বরের উপ-নির্বাচনে তার ছেলে জাকারিয়া তাহের সুমন নির্বাচিত হন।
কুমিল্লা-৮
কুমিল্লা-৮ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৬নং আসন।
কুমিল্লা-৮ আসনটি কুমিল্লা জেলার বরুড়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নূরুল ইসলাম মিলন বিনা প্রতিদ্বন্দ্বিতায় নির্বাচিত হন।
আকবর হোসেন জুন ২০০৬ সালে মারা যান। শুন্য আসনটি পূরণ করতে বাংলাদেশ নির্বাচন কমিশন সেই বছরের ৭ সেপ্টেম্বর উপ-নির্বাচনের পরিকল্পনা করে। তবে উচ্চ আদালত এটিকে বাধা দেয়, এই জন্য যে এটি এখন সময়ের অপচয় হবে যেহেতু অক্টোবরের শেষে তত্ত্বাবধায়ক সরকার গঠন করে পরবর্তী সাধারণ নির্বাচনের প্রস্তুতি নেয়া প্রয়োজন।
কুমিল্লা-৯
কুমিল্লা-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৭নং আসন।
কুমিল্লা-৯ আসনটি কুমিল্লা জেলার লাকসাম উপজেলা ও মনোহরগঞ্জ উপজেলা নিয়ে গঠিত।
কুমিল্লা-১০
কুমিল্লা-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৮নং আসন।
কুমিল্লা-১০ আসনটি কুমিল্লা জেলার কুমিল্ল সদর দক্ষিণ উপজেলা ও লাঙ্গলকোট উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ হ ম মোস্তফা কামাল বিনা প্রতিদ্বন্দ্বিতায় নির্বাচিত হন।
কুমিল্লা-১১
কুমিল্লা-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের ২৫৯নং আসন।
কুমিল্লা-১১ আসনটি কুমিল্লা জেলার চৌদ্দগ্রাম উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মুজিবুল হক মুজিব বিনা প্রতিদ্বন্দ্বিতায় নির্বাচিত হন।
মারলিন অটি
মারলিন জয়েস অটি, ওডি (জন্ম: ১০ মে, ১৯৬০) জামাইকায় জন্মগ্রহণকারী বিখ্যাত স্লোভেনীয় প্রমিলা অ্যাথলেট। শুরুতে আন্তর্জাতিক ক্রীড়াঙ্গনে জামাইকার প্রতিনিধিত্ব করেন। কিন্তু, ২০০২ সাল থেকে স্লোভেনিয়ার পক্ষে আন্তর্জাতিক ক্রীড়াঙ্গনে অংশগ্রহণ করেছেন। ইনডোরে ৬০ মিটার দৌঁড়ে সর্বকালের তালিকায় চতুর্থ, ১০০ মিটারে ষষ্ঠ ও ২০০ মিটারে চতুর্থ স্থান অধিকার করেছেন মারলিন অটি। ১৯৯৩ সালে ইনডোরে ২০০ মিটারে বিশ্বরেকর্ড স্থাপন করেন যা ২০১৫ সাল পর্যন্ত অক্ষত রয়েছে। বর্তমানে তিনি স্লোভেনিয়ায় বসবাস করছেন।
আন্তর্জাতিক ক্রীড়াঙ্গনে তিনি দীর্ঘকালব্যাপী শীর্ষ পর্যায়ের স্প্রিন্টারের ভূমিকায় অবতীর্ণ হয়েছেন। ৫২ বছর বয়সে ২০১২ সালের ইউরোপীয় অ্যাথলেটিকস চ্যাম্পিয়নশিপের ৪x১০০ রিলেতেও তিনি প্রতিদ্বন্দ্বিতা করেছিলেন। সর্বমোট ৯টি অলিম্পিক পদক জয় করেছেন তিনি। এছাড়াও ট্র্যাক এন্ড ফিল্ডের যে-কোন বিষয়ে সর্বাধিক সাতবার অলিম্পিকে অংশগ্রহণ করে রেকর্ড গড়েন। সর্বমোট ১৪টি বিশ্ব চ্যাম্পিয়নশিপের পদকধারীও তিনি।
সমগ্র খেলোয়াড়ী জীবনে তাঁর অসামান্য অর্জন ও দীর্ঘস্থায়ীত্বের কারণে তাঁকে ‘ট্র্যাকের রাণী’ হিসেবে বলা হয়ে থাকে। এছাড়াও ট্র্যাকের বৃহৎ আসরগুলোয় স্বর্ণ ও রৌপ্যের তুলনায় অধিকসংখ্যক ব্রোঞ্জপদক প্রাপ্তির ফলে তাঁকে ‘ব্রোঞ্জের রাণী’ হিসেবেও আখ্যায়িত করা হয়।
মার্কিন উচ্চ লম্ফধারী ও ৪০০ মিটারের হার্ডলার ন্যাট পেজের সাথে বৈবাহিক সম্পর্ক স্থাপন করেছিলেন। মধ্য-আশির দশকে এ দম্পতি মারলিন অট-পেজ নামে পরিচিতি পেয়েছিলেন।
জ্ঞানচন্দ্র মজুমদার
জ্ঞানচন্দ্র মজুমদার () (১৮৮৯ - ৩ অক্টোবর, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি অনুশীলন সমিতির অন্যতম শীর্ষনায়ক ছিলেন। ১৯০৬ সালে এন্ট্রান্স পাস করে ঢাকা কলেজে পড়ার সময় অনুশীলন সমিতির প্রতিষ্ঠাতা পি. মিত্রের সংস্রবে আসেন এবং তিনিই সমিতির সর্বপ্রথম সদস্যরূপে বিধিবদ্ধ শপথ গ্রহণ করেন। ১৯০৬-১০ সনে সমিতির সমস্ত গুরুত্বপূর্ণ কাজে তাঁর বিশেষ ভূমিকা ছিলো। তার মধ্যে উল্লেখযোগ্য কাজ হচ্ছে ঢাকার ব্রাহা রাজনৈতিক ডাকাতির ঘটনা। এই বিপ্লবী কাজের মধ্যেও তিনি ১৯১০ সনে বি.এস.সি. পাস করেন। প্রেসিডেন্সি কলেজে এম.এস.সি. পড়ার সময় আচার্য প্রফুল্লচন্দ্রের দৃষ্টি আকর্ষণ করেন। পুলিসি তৎপরতার জন্য তাঁর পড়া শেষ হবার আগেই ১৯১৬ সনে তিন ধারা আইনে আটক থাকেন। প্রথম বিশ্বযুদ্ধের শেষে ১৯১৯ সনে ছাড়া পেয়ে কংগ্রেস আন্দোলনে যোগ দেন এবং ময়মনসিংহ জেলায় কংগ্রেস সংগঠন গড়ে তুলে বহু বছর তার সম্পাদক এবং পরে সভাপতি হিসেবে কাজ করেন। ১৯২৫-৩০ সালে তিনি বাংলার প্রধান নেতাদের মধ্যে অন্যতম ছিলেন। ১৯৩৮ সনে তিনি তদানীন্তন কংগ্রেস হাইকম্যান্ডের বিপক্ষে নেতাজি সুভাষচন্দ্র বসুর সঙ্গে মিলিত হয়ে তাঁর মনোনীত ব্যক্তি হিসেবে বঙ্গীয় ব্যবস্থাপক সভার সদস্য নির্বাচিত হয়েছিলেন। বহুবার তাঁকে কারাবরণ করতে হয়। দেশবিভাগের পর ১৯৬৭ সাল পর্যন্ত তিনি পাকিস্তানে বাস করেন। পাক-গণপরিষদের সদস্য ছিলেন। কলকাতায় মৃত্যু। তিনি ব্রিটিশ রাজের জেলে মোট ২৬ বছর বন্দি ছিলেন।
জ্ঞানচন্দ্র মজুমদারের জন্ম নেত্রকোনা জেলার বারহাট্টা উপজেলার রায়পুর গ্রামে। তাঁর পিতার নাম মহেন্দ্রচন্দ্র মজুমদার।
কিশানগঞ্জ জেলা
কিশানগঞ্জ জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল কিশানগঞ্জ। কিশানগঞ্জ জেলা বিহারের পূর্ণিয়া বিভাগের অন্তর্গত।
মুঘল শাসনকালে কিশানগঞ্জ নেপালের অংশ ছিল। সেই সময় এই অঞ্চলটির নাম ছিল নেপালগড়। মুঘল সেনাপতি মহম্মদ রেজা এই অঞ্চল দখল করে এই অঞ্চলের নাম বদলে রাখা হয় আলমগঞ্জ। পরে এখানকার নাম বদলে রাখা হয় কিশানগঞ্জ।
কিশানগঞ্জ অবিভক্ত পূর্ণিয়া জেলার একটি প্রাচীন ও গুরুত্বপূর্ণ মহকুমা ছিল। স্থানীয় সমাজকর্মী, রাজনীতিবিদ, সাংবাদিক, ব্যবসায়ী ও কৃষকদের দীর্ঘ সতের বছরের আন্দোলনের পর ১৯৯০ সালের ১৪ জানুয়ারি কিশানগঞ্জ জেলা গঠিত হয়।
কিশানগঞ্জ জেলার আয়তন । এই জেলার আয়তন মার্কিন যুক্তরাষ্ট্রের মউইর আয়তনের প্রায় সমান। কিশানগঞ্জ জেলার পশ্চিম দিকে অররিয়া জেলা, দক্ষিণপশ্চিম দিকে পূর্ণিয়া জেলা, পূর্ব দিকেপশ্চিমবঙ্গের উত্তর দিনাজপুর জেলা এবং উত্তর দিকে পশ্চিমবঙ্গের দার্জিলিং জেলা ও নেপাল রাষ্ট্র অবস্থিত। পশ্চিমবঙ্গের ২০ কিলোমিটার দীর্ঘ একটি সংকীর্ণ ভূখণ্ড কিশানগঞ্জ জেলাটিকে বাংলাদেশ রাষ্ট্র থেকে বিচ্ছিন্ন করে রেখেছে।
এই জেলার প্রধান নদনদীগুলি হল মহানন্দা, কাঁকই, মেচি, ডঙ্ক, রতুয়া ও রমজান সুধানি।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় কিশানগঞ্জ জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
কিশানগঞ্জ জেলা একটি মাত্র মহকুমা নিয়ে গঠিত। সেটি হল কিশানগঞ্জ মহকুমা। এই মহকুমাটি আবার সাতটি ব্লকে বিভক্ত। যথা: বাহাদুরগঞ্জ, দিঘলবাঁক, কিশানগঞ্জ, কোচাধামান, পোথিয়া, তেরহাগাছা ও ঠাকুরগঞ্জ।
২০১৪ সালের ৩০ জানুয়ারি সনিয়া গান্ধী আলিগড় মুসলিম বিশ্ববিদ্যালয়ের কিশানগঞ্জ শিক্ষাপ্রাঙ্গনের ভিত্তিপ্রস্তর স্থাপন করেন।
২০১১ সালের জনগণনা অনুসারে, কিশানগঞ্জ জেলার জনসংখ্যা ১,৬৯০,৯৪৮। এই জেলার জনসংখ্যা গিনি-বিসসাউ রাষ্ট্র বা মার্কিন যুক্তরাষ্ট্রের ইডাহো রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ২৯৩তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ৩০.৪৪%। কিশানগঞ্জের লিঙ্গানুপাতের হার প্রতি ১০০০ পুরুষে ৯৪৬ জন মহিলা এবং সাক্ষরতার হার ৫৭.০৪%।
কিশানগঞ্জ জেলার অধিবাসীদের সংখ্যাগরিষ্ঠ গ্রামবাসী। এই জেলার জনসংখ্যার প্রায় ৭০% ইসলাম ধর্মাবলম্বী। কিছু হিন্দুও এখানে বাস করেন যাঁরা সুরজপুরি সম্প্রদায়ভুক্ত। এছাড়া কয়েকটি ছোটো ছোটো সাঁওতাল অধ্যুষিত অঞ্চলও আছে।
মনিকা সেলেস
মনিকা সেলেস (; ; ; (জন্ম: ২ ডিসেম্বর, ১৯৭৩) যুগোস্লাভিয়ায় জন্মগ্রহণকারী বিশ্বের সাবেক যুগোস্লাভ ১নং পেশাদার প্রমিলা টেনিস খেলোয়াড়। এছাড়াও, আন্তর্জাতিক টেনিস হল অব ফেমের অন্যতম সদস্য তিনি। হাঙ্গেরীয় বংশোদ্ভূত সেলেসের জন্ম হয়েছে সাবেক যুগোস্লাভিয়া সমাজতান্ত্রিক প্রজাতন্ত্রে। সেখানেই তিনি তার শৈশবকাল অতিবাহিত করেন। ১৯৯৪ সালে মার্কিন নাগরিকত্ব লাভ করেন। এছাড়াও, জুন, ২০০৭ সালে হাঙ্গেরীর নাগরিকত্ব অর্জন করেন। তিনি নয়বার গ্র্যান্ড স্লামের এককের শিরোপা পেয়েছেন। তন্মধ্যে একটি বাদে সবগুলোই যুগোস্লাভিয়ায় থাকা অবস্থায় পেয়েছেন।
তার বাবা ইস্টার ও মা কারোল হাঙ্গেরীয় বংশোদ্ভূত ছিলেন। তার এক বড় ভাই জোল্তান রয়েছে। পাঁচ বছর বয়স থেকেই টেনিসের দিকে ঝুঁকে পড়েন। ডেভনিক ও মাগিয়ার জো সংবাদপত্রের পেশাদার কার্টুনিস্ট বাবা তাকে প্রশিক্ষণ দিতেন। দুইহাতে ফোরহ্যান্ড ও ব্যাকহ্যান্ডে দক্ষতা আনয়ণে তার বাবা সচেষ্ট ছিলেন। পরবর্তীকালে জেলেনা জেনসিচ তার কোচ হয়েছিলেন। ১৯৮৫ সালে ১১ বছর বয়সে ফ্লোরিডার মায়ামিতে অরেঞ্জ বোল প্রতিযোগিতার শিরোপা লাভের পর বিখ্যাত টেনিস কোচ নিক বোল্লেত্তিয়েরি’র মনোযোগ আকর্ষণ করেন। ১৯৮৬ সালে স্বপরিবারে মার্কিন যুক্তরাষ্ট্রে চলে যান। সেখানে নিকের তত্ত্বাবধানে পরিচালিত নিক বোল্লেত্তিয়েরি টেনিস একাডেমিতে দুই বছরের জন্য প্রশিক্ষণ গ্রহণ করেন।
মাত্র ১৬ বছর বয়সে ১৯৯০ সালে ফ্রেঞ্চ ওপেন চ্যাম্পিয়নশীপে সর্বকনিষ্ঠ টেনিস খেলোয়াড় হিসেবে শিরোপা লাভ করেন। নিজের ২০তম জন্মদিনের পূর্বেই আটটি গ্র্যান্ড স্লামের এককে শিরোপা জয় করেন। ৩০ এপ্রিল, ১৯৯৩ তারিখে খেলার মাঠে থাকা অবস্থায় একজন ব্যক্তি তার পিঠে ৯-ইঞ্চির দীর্ঘ ছোড়া দিয়ে আঘাত করে। ফলশ্রুতিতে পরবর্তী দুই বছর টেনিস মাঠে ফিরে আসতে পারেননি। এরপর ১৯৯৫ সালে পুণরায় টেনিস জগতে ফিরে আসেন ও কিছু সফলতা পান। ১৯৯৪ সালে মার্কিন নাগরিকত্ব লাভের পর ১৯৯৬, ১৯৯৯ ও ২০০০ সালের ফেড কাপে মার্কিন দলকে শিরোপা বিজয়ে সহায়তা করেন। ১৯৯৬ সালে অস্ট্রেলিয়ান ওপেনে চতুর্থ স্থান দখল করেন। কিন্তু তিনি আর কখনও তার সেরা ক্রীড়াশৈলী প্রদর্শন করতে পারেননি। ২০০৩ সালের ফ্রেঞ্চ ওপেন প্রতিযোগিতার সর্বশেষ পেশাদার খেলায় অংশ নেন। অতঃপর ফেব্রুয়ারি, ২০০৮ সালে আনুষ্ঠানিকভাবে টেনিস থেকে তার অবসরের ঘোষণা দেন।
জুন, ২০১১ সালে সেলেসকে টাইম সাময়িকী কর্তৃক অতীত, বর্তমান ও ভবিষ্যত শীর্ষক ৩০জন শীর্ষস্থানীয় মহিলা টেনিস খেলোয়াড়ের একজনরূপে ঘোষণা করা হয়।
জানুয়ারি, ২০০৯ সালে আন্তর্জাতিক টেনিস হল অব ফেমে তাকে অন্তর্ভুক্ত করা হয়।
মোহাম্মদপুর রামেন্দ্র মডেল উচ্চ বিদ্যালয়
মোহাম্মদপুর রামেন্দ্র মডেল উচ্চ বিদ্যালয় বাংলাদেশের প্রাচীনতম বিদ্যালয় গুলোর মধ্যে একটি। এটি প্রতিষ্ঠিত হয় ১৯১৬ সালে। এই বিদ্যালয়ের প্রতিষ্ঠাকালীন নাম ছিল মোহাম্মদপুর রামেন্দ্র ইংরেজী উচ্চ বিদ্যালয়। প্রথমদিকে যদিও এখানে ব্রিটিশ সরকারের মাধ্যমে এখানে ইংরেজী মাধ্যমে পড়ালেখা হতো। পরবর্তীতে এই বিদ্যালয়ের বাংলা মাধ্যম চালু হওয়ার সাথে সাথে এর নামকরণ হয় মোহাম্মদপুর রামেন্দ্র মডেল উচ্চ বিদ্যালয়।
এই বিদ্যালয় প্রতিষ্ঠা করা হয় ১৯১৬ সালে। তবে এ বিদ্যালয়ের ইতিহাস নিয়ে নানা জনের নানা মত রয়েছে। তবে এখান কার মানুষদের ধারণা এ এলাকার তৎকালীন জমিদার রাজা রামেন্দ্র রায় চৌধুরী এই বিদ্যালয় প্রতিষ্ঠা করেন। এবং তিনি তার নিজের নামে বিদ্যালয়ের নামকরণ করেন।
মোহাম্মদপুর রামেন্দ্র মডেল উচ্চ বিদ্যালয় নোয়াখালী জেলার অন্তর্গত সেনবাগ উপজেলার ৭ নং মোহাম্মদপুর ইউনিয়নে অবস্থিত। নোয়াখালী চট্টগ্রাম মহা সড়ক সংলগ্ন ৬.১৬ শতাংশ জমির উপর একটি প্রাচীন ঐতিহ্যবাহী বিদ্যালয়। বিদ্যালয়ে ৪টি ভবনে মোট ২৯টি কক্ষ আছে। শিক্ষাদান কার্যক্রম সুসম্পন্ন করনে অনুপম পরিবেশ আছে।
শতবর্ষী এই বিদ্যালয় থেকে অনেক ডাক্তার ইঞ্জিনিয়ার ব্যবসায়ী সহ নানা পেশার অনেক জ্ঞানী গুনী ব্যক্তিত্ব এ বিদ্যালয় থেকে তাদের শিক্ষাজীবন শেষ করেছেন। বর্তমানে এখানে প্রায় ১৮০০ শিক্ষার্থীরও বেশি ছাত্র-ছাত্রী পড়াশুনা করছে।
অমূল্যচন্দ্র অধিকারী
অমূল্যচন্দ্র অধিকারী () (১৯০১ - ১৯৫১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব, অগ্নিযুগের বিপ্লবী এবং সাম্যবাদী চিন্তা ও আদর্শের অনুসারী।
অমূল্যচন্দ্র অধিকারীর জন্ম নেত্রকোনা জেলার মদন উপজেলার বাড়রী গ্রামে। তাঁর পিতার নাম শরৎচন্দ্র অধিকারী। তাঁর ছাত্রজীবন কাটে ঈশ্বরগঞ্জ ও কলকাতায়।
অল্প বয়সেই বিপ্লবী অনুশীলন দলের প্রবোধ দাশগুপ্ত প্রমুখ বিপ্লবীদের সংস্পর্শে আসেন। ঐ দলেরই বিশ্বাসঘাতক হত্যার ষড়যন্ত্রে লিপ্ত আছেন সন্দেহক্রমে ১৯১৭ সালে পুলিস তাঁকে বছর দুই অন্তরীণ করে রাখে। মুক্তিলাভের পর জ্ঞানচন্দ্র মজুমদারের সঙ্গে অসহযোগ আন্দোলনে ব্যক্তিগতভাবে অংশ নেন_যদিও অনুশীলন দল এই আন্দোলনে যোগ দেয়নি। আত্মগোপনকারী বহু নেতাকে নানাভাবে সাহায্য করতেন। দলের অর্থ সংগ্রহের প্রয়োজনে ডাকাতির পরিকল্পনায় এবং বেআইনি অস্ত্রশস্ত্র সংগ্রহের কাজে নিযুক্ত ছিলেন। ১৯২২ সনে সোভিয়েত বিপ্লবের প্রশংসাসূচক এক প্রবন্ধ লিখে পত্রিকায় প্রকাশ করেন। ১৯২৪-২৮ ও ১৯৩০-৩৮ সালে কারারুদ্ধ ছিলেন। তিনি জেলে মোট ২০ বছর বন্দি ছিলেন এবং মোট ৫০ দিন অনশন করেন। তাঁর উদ্যোগে দলের অধিকাংশ যুবকর্মী ও নেতাদের নিয়ে বিপ্লবী সমাজতন্ত্রী দল (R. S. P.) গঠিত হয়। ১৯৪০ সালে বিপ্লবী সমাজতন্ত্রী দলের (আরএসপি) প্রতিষ্ঠাতা সদস্যদের মধ্যে তিনি ছিলেন অন্যতম। রাজনীতি, বিশেষত মার্কসীয় রাজনীতি বিষয়ে অনেক প্রবন্ধ রচনা করেছিলেন। ত্রৈলোক্যনাথ চক্রবর্তী প্রমুখ বিপ্লবী নেতৃবৃন্দের ঘনিষ্ঠ সহযোগী ছিলেন।
চারুচন্দ্র অধিকারী
চারুচন্দ্র অধিকারী () (১৮৬৮ - ১৯২৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে স্বদেশী আন্দোলনে অংশগ্রহণ করেন এবং পরে অনুশীলন সমিতির সদস্যভুক্ত হন। বিপ্লবী কার্যকলাপের জন্য কারাবাস করেন। তিনি ব্রিটিশ রাজের জেলে মোট ১২ বছর বন্দি ছিলেন।
চারুচন্দ্র অধিকারীর জন্ম নেত্রকোনা জেলার মদন উপজেলার বাড়রী গ্রামে। তাঁর পিতার নাম গোপালচন্দ্র অধিকারী। তাঁর স্কুলজীবন কাটে নিজ গ্রামে এবং কেন্দুয়ার আশুজিয়ায়।
হাকিমপুর পৌরসভা
হাকিমপুর পৌরসভা দিনাজপুর জেলাধীন হিলি স্থল বন্দর এলাকায় অবস্থিত । হাকিমপুর পৌরসভা ১৯৯৯ সালের ২৮শে এপ্রিল প্রতিষ্টিত। হিলি স্থল বন্দর থেকে সরকার প্রতি বছর ২০০কোটি টাকার রাজস্ব আয় করে থাকে।
হাকিমপুর পৌরসভাটির দক্ষিণ বাগজানা ইউনিয়ন, পূর্বে আলীহাট ইউনিয়ন, উত্তরে বোয়ালদাড় ইউনিয়ন, পশ্চিমে ভারত রাষ্ট্র অবস্থিত।
হাকিমপুর পৌরসভায় ০৯টি ওয়ার্ড ।
অত্র পৌরসভায় হাকিমপুর সরকারী ডিগ্রী কলেজ, হাকিমপুর মহিলা ডিগ্রী কলেজ ০২টি ডিগ্রী কলেজ। ০১টি সরকারী মাধ্যমিক বিদ্যালয়, ০১টি বে-সরকারী পাইলট উচ্চ বিদ্যালয়, ০৮টি সরকারী প্রাথমিক বিদ্যালয়, ১০টি কিন্ডার গার্ডেন স্কুল, উত্তর বঙ্গের বৃহৎ দীনি শিক্ষা প্রতিষ্ঠান হিলি জামিয়া মাদ্রাসা অবস্থিত।
মারিও মাঞ্জুকিচ
মারিও মাঞ্জুকিচ (ক্রোয়েশীয় উচ্চারণ: [mâːrio mǎndʒukitɕ]; জন্ম: ২১ মে ১৯৮৬) একজন ক্রোয়েশীয় ফুটবলার। তিনি স্ট্রাইকার হিসাবে ক্রোয়েশিয়া জাতীয় দল এবং জুভেন্টাস ফুটবল ক্লাব খেলে থাকেন।
আন্তর্জাতিক পর্যায়ে ২০০৭ সালের নভেম্বরে ক্রোয়েশিয়া জাতীয় দলের হয়ে মাঞ্জুকিচের অভিষেক হয়। পরবর্তীতে তিনি চারটি বড় আসরে অংশগ্রহণ করেন, যেগুলো হল উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপ। ৮৮টি উপস্থিতি হতে ৩২ গোল করা মাঞ্জুকিচ ডেভর সুকারের পর ক্রোয়েশিয়া দলের দ্বিতীয় সর্বোচ্চ গোলদাতা। ২০১২ ও ২০১৩ সালে তিনি বর্ষসেরা ক্রোয়েশীয় ফুটবলারের খ্যাতি অর্জন করেন।
২০১৮ সালের ৪ঠা জুন মাঞ্জুকিচ ২০১৮ ফিফা বিশ্বকাপের জন্য ঘোষিত ২৩ সদস্য বিশিষ্ট ক্রোয়েশিয়া দলে ডাক পান। দলের হয়ে দ্বিতীয় রাউন্ডে ডেনমার্কের বিপক্ষে তিনি ৪ মিনিটে সমতা আনয়নকারী গোল করেন, এবং তার দল অতিরিক্ত সময়ে ১-১ গোলে ড্র করে পেনাল্টি শুট-আউটে ৩-২ গোলে জয় পায়। কোয়ার্টার ফাইনালে স্বাগতিক রাশিয়ার বিপক্ষে তার ক্রস থেকে হেডে গোল করে তার সতীর্থ আন্দ্রেই ক্রামারিচকে খেলায় সমতা আনেন। ৯০ মিনিটের পর অতিরিক্ত সময়ে ২-২ গোলে ড্র হওয়ার খেলাটি ট্রাইব্রেকারে গড়ায় এবং ক্রোয়েশিয়া পেনাল্টি শুট-আউটে ৪-৩ গোলে জয় পায়। ১১ই জুলাই সেমি ফাইনালে ইংল্যান্ডের বিপক্ষে ১-১ গোলে সমতায় থাকা ক্রোয়েশিয়াকে অতিরিক্ত সময়ে ১০৯ মিনিটে গোল করে এগিয়ে নিয়ে যান এবং তার দল তাদের ইতিহাসের প্রথমবারের মত বিশ্বকাপের ফাইনালে উঠে। ১৫ই জুলাই ফ্রান্সের বিপক্ষে ফাইনালে তিনি প্রথম খেলোয়াড় হিসেবে বিশ্বকাপের ফাইনালে আত্মঘাতি গোল করেন। অঁতোয়ান গ্রিয়েজমানের করা ফ্রি-কিকটিকে হেড দিয়ে সরাতে গিয়ে নিজেদের জালে প্রেরণ করেন এবং ফ্রান্স ১-০ গোলে এগিয়ে যায়। তিনি পরবর্তীতে ফরাসি গোলকিপার উগো লরিসের একটি ভুলের সুযোগ নিয়ে তার দলের হয়ে দ্বিতীয় গোল করেন, কিন্তু তারা ৪-২ গোলে পরাজিত হয়। এই গোলের সুবাদে তিনি বিশ্বকাপের ইতিহাসে দ্বিতীয় খেলোয়াড় হিসেবে একই খেলায় দুই পক্ষের হয়েই গোল করেন (প্রথমবার এরকম করেছিলেন নেদারল্যান্ডসের আর্নি ব্রান্ডস ১৯৭৮ ফিফা বিশ্বকাপে ইতালির বিপক্ষে) এবং প্রথম খেলোয়াড় হিসেবে বিশ্বকাপের ফাইনালে দুই পক্ষের হয়েই গোল করেন।
পূর্ণ চক্রবর্তী
পূর্ণ চক্রবর্তী () (১৮৯৬ - ১৯১৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিংশ শতাব্দীর প্রথম দশকে প্রথম বিশ্বযুদ্ধের প্রাক্কালে অনুশীলন সমিতির সদস্যভুক্ত হন। তৎকালীন বাংলার বিভিন্ন স্থানে বিপ্লবী কার্যকলাপের জন্য কারাবাস করেন এবং অন্যতম সংগঠক হিসেবে পরিচিত হন। অল্পবয়সে মৃত্যু হয়। তিনি ব্রিটিশ রাজের জেলে কয়েক বছর বন্দি জীবন অতিবাহিত করেন।
পূর্ণ চক্রবর্তীর জন্ম নেত্রকোনা জেলার কলমাকান্দা উপজেলার বাসাউড়া গ্রামে।
হরসুন্দর চক্রবর্তী
হরসুন্দর চক্রবর্তী () (১৯০৫ - ২১ মে, ১৯৭৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২১ সালে ছাত্রাবস্থায় তিনি অসহযোগ আন্দোলনে যোগ দেন। ১৯২৪ সালে অনুশীলন সমিতির সদস্য হন। নিখিল বঙ্গ ছাত্র সমিতির (এ.বি.এস.এ) প্রতিষ্ঠায় তাঁর বিশিষ্ট ভূমিকা ছিলো। ১৯৩০ সনে মেদিনীপুরে লবণ সত্যাগ্রহ আন্দোলনে এ.বি.এস.এ প্রেরিত স্বেচ্ছাসেবক দলের নেতৃত্ব দেন। এ-সময় তাঁর উপর পুলিসি অত্যাচার হয় এবং তিনি কারারুদ্ধ থাকেন। ১৯৩৩ সনে জাতীয় কংগ্রেসের বিশেষ অধিবেশনে অভ্যর্থনা সমিতির সাধারণ সম্পাদক হন। নেলী সেনগুপ্ত ঐ অধিবেশনের সভানেত্রী ছিলেন। কংগ্রেসের অধিবেশন ঐ সময় বেআইনি ঘোষিত হয়েছিলো এবং তিনি গ্রেপ্তার হয়ে দুবছর কারাদণ্ড ভোগ করেন। মুক্তিলাভের পর কংগ্রেস সমাজতন্ত্রী দলে যোগ দেন। জাতীয় মুক্তিসংগ্রামে লিপ্ত থাকার অপরাধে বহুবার তিনি ব্রিটিশ রাজের জেলে কারাবরণ করেন। প্রায় ৩৬ বছর আনন্দবাজার পত্রিকার সঙ্গে যুক্ত ছিলেন।
হরসুন্দর চক্রবর্তীর জন্ম ময়মনসিংহের চরপাড়ায়। তাঁর পিতার নাম রামসুন্দর চক্রবর্তী।
অমরেন্দ্রনাথ ঘোষ
অমরেন্দ্রনাথ ঘোষ মোক্তার () (২ অগ্রহায়ণ ১২৮১ - ১০ পৌষ ১৩৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন রাজনীতিবিদ, আইনজীবী এবং সমাজসেবী। দেশবন্ধু চিত্তরঞ্জন দাশের প্রেরণায় আইন ব্যবসা ছেড়ে রাজনীতিতে যোগ দেন। ঢাকা ষড়যন্ত্র মামলা, অসহযোগ আন্দোলন ও আইন অমান্য আন্দোলনে অংশগ্রহণের কারণে দীর্ঘদিন কারারুদ্ধ ছিলেন। যুগান্তর ও স্বরাজ দলের অন্যতম সংগঠক। তিনি টাঙ্গাইল পৌরসভার চেয়ারম্যান এবং বঙ্গীয় ব্যবস্থাপক পরিষদে স্বরাজ দলের ডিপুটি চিফ হুইপ ছিলেন। তিনি ব্রিটিশ রাজের জেলে কয়েক বছর বন্দি জীবন অতিবাহিত করেন।
অমরেন্দ্রনাথ ঘোষের জন্ম টাঙ্গাইলে।
পুষ্যবর্মণ
পুষ্যবর্মণ (রাজত্বকাল ৩৫০-৩৭৪ খ্রিস্টাব্দ) কামরূপ রাজ্য শাসনকারী বর্মণ রাজবংশের প্রতিষ্ঠাতা ও প্রথম রাজা ছিলেন।
আসামের ডুবি ও নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে জানা যায় যে, বর্মণ রাজবংশের প্রতিষ্ঠাতা ছিলেন পুষ্যবর্মণ। এই লিপিতে তাঁকে নরকাসুর, ভগদত্ত ও বজ্রদত্ত নামক পৌরাণিক চরিত্রগুলিরর বংশধর বলে উল্লেখ করা হয়েছে। অরুণ ভট্টাচার্য্যের মতে, পুষ্যবর্মণ গুপ্ত সম্রাট সমুদ্রগুপ্তের সমসাময়িক ছিলেন। নিধানপুর তাম্রলিপি থেকে জানা যায় যে, তাঁর পুত্রের নাম ছিল সমুদ্রবর্মণ।
সমুদ্ৰবর্মণ
সমুদ্রবর্মণ (রাজত্বকাল ৩৭৪-৩৯৮ খ্রিস্টাব্দ) কামরূপ রাজ্য শাসনকারী বর্মণ রাজবংশের দ্বিতীয় রাজা ছিলেন।
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের প্রতিষ্ঠাতা পুষ্যবর্মণের পুত্র সমুদ্রবর্মণের নাম জানা যায়। তাঁর পত্নীর নাম ছিল দত্ত দেবী ও পুত্রের নাম ছিল বলবর্মণ।
বলবর্মণ
বলবর্মণ (রাজত্বকাল ৩৯৮-৪২২ খ্রিস্টাব্দ) কামরূপ রাজ্য শাসনকারী বর্মণ রাজবংশের তৃতীয় রাজা ছিলেন।
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা সমুদ্রবর্মণ ও তাঁর রাণী দত্তা দেবীর পুত্র বলবর্মণের নাম জানা যায়। তাঁর পত্নীর নাম ছিল রত্নাবতী ও পুত্রের নাম ছিল কল্যাণবর্মণ। রাজতরঙ্গিনী গ্রন্থে বলবর্মণের কন্যা রাজকুমারী অমৃতপ্রভার স্বয়ম্বর সভার বিস্তৃত বর্ণনা রয়েছে, যেখানে আর্য্যাবর্তের বিভিন্ন রাজ্যের রাজকুমারদের মধ্যে তিনি কাশ্মীরের গোনন্দ রাজবংশের রাজা মেঘবাহনকে বিবাহ করেন।
কল্যাণবর্মণ
কল্যাণবর্মণ (রাজত্বকাল ৪২২-৪৪৬ খ্রিস্টাব্দ) কামরূপ রাজ্য শাসনকারী বর্মণ রাজবংশের চতুর্থ রাজা ছিলেন।
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা বলবর্মণ ও তাঁর রাণী রত্নাবতীর পুত্র কল্যাণবর্মণের নাম জানা যায়। তাঁর পত্নীর নাম ছিল গন্ধর্ববতী ও পুত্রের নাম ছিল গণপতিবর্মণ। ঐতিহাসিকদের মতে ডবাক রাজ্য কল্যাণবর্মণের রাজত্বকালে কামরূপ রাজ্যের অন্তর্ভুক্ত হয়।
গণপতিবর্মণ
গণপতিবর্মণ (রাজত্বকাল ৪৪৬-৪৭০ খ্রিস্টাব্দ) কামরূপ রাজ্য শাসনকারী বর্মণ রাজবংশের পঞ্চম রাজা ছিলেন।
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা কল্যাণবর্মণ ও তাঁর রাণী গন্ধর্ববতীর পুত্র গণপতিবর্মণের নাম জানা যায়। তাঁর পত্নীর নাম ছিল যজ্ঞবতী ও পুত্রের নাম ছিল মহেন্দ্রবর্মণ।
মহেন্দ্রবর্মণ
মহেন্দ্রবর্মণ (রাজত্বকাল ৪৭০-৪৯৪ খ্রিস্টাব্দ) কামরূপ রাজ্য শাসনকারী বর্মণ রাজবংশের ষষ্ঠ রাজা ছিলেন।
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা গণপতিবর্মণ ও তাঁর রাণী যজ্ঞবতীর পুত্র মহেন্দ্রবর্মণের নাম জানা যায়। তাঁর পত্নীর নাম ছিল সুব্রতা ও পুত্রের নাম ছিল নারায়ণবর্মণ। গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন।
উইলিয়াম শেক্সপিয়ার (অভিযাত্রী)
ক্যাপ্টেন উইলিয়াম হেনরি আরভিন শেক্সপিয়ার (২৯ অক্টোবর ১৮৭৮ - ২৪ জানুয়ারি ১৯১৫), ছিলেন একজন ব্রিটিশ সরকারি কর্মকর্তা এবং অভিযাত্রী। উত্তর আরবের মানচিত্র বহির্ভূত এলাকাগুলো তিনি মানচিত্রভুক্ত করেন। সৌদি আরবের প্রথম বাদশাহ আবদুল আজিজ ইবনে সৌদের সাথে যোগাযোগ করা তিনি প্রথম ব্রিটিশ অফিসার। ১৯১০ থেকে ১৯১৫ পর্যন্ত তিনি ইবনে সৌদের সামরিক উপদেষ্টা ছিলেন। জারাবের যুদ্ধে তিনি আল রশিদের এক ব্যক্তির হাতে গুলিবিদ্ধ হয়ে মারা যান।
তিনি ব্রিটিশ ভারতের বোম্বে শহরে জন্মগ্রহণ করেন। তার বাবা উইলিয়াম হেনরি সুলিভান শেক্সপিয়ার ও মা অ্যাানি ক্যারোলিন ডেভিডসন। তিনি পোর্ট‌সমাউথ গ্রামার স্কুল ও কিং উইলিয়ামস কলেজে শিক্ষালাভ করেন। তিনি ১৮৯৬ সালের ১৯ আগস্ট রয়েল মিলিটারি কলেজ, স্যান্ডহার্স্টে‌ যোগ দেন। ১৮৯৮ সালের ২২ জানুয়ারি তিনি সেকেন্ড লেফটেন্যান্ট হন। ১৮৯৯ সালে তিনি ডেভনশায়ার রেজিমেন্ট, ১৭তম বেঙ্গল ক্যাভালরিতে যোগ দেন।
এরপর তিনি ভারতীয় রাজনৈতিক বিভাগে যোগ দেন। ১৯০৪ সালে তিনি ব্রিটিশ বৈদেশিক কার্যালয়ে যোগ দেন এবং ব্রিটিশ ভারতের সর্বকনিষ্ঠ ভাইস-কনসাল হন। তাকে কুয়েতে বদলি করা হয়। ১৯০৯ থেকে তিনি কুয়েতে ব্রিটিশ রাজনৈতিক এজেন্ট হিসেবে কাজ করতে থাকেন এবং বাহরাইনে দায়িত্বরত এজেন্টের অধীনে ছিলেন। শেক্সপিয়ার ইংরেজি ছাড়াও উর্দু, পশতু, ফারসি ও আরবি ভাষা জানতেন।
কুয়েতে থাকার সময় শেক্সপিয়ার আরবের অভ্যন্তরে সাতটি অভিযান চালান। এসময় তিনি নজদের তৎকালীন আমির আবদুল আজিজ ইবনে সৌদের ঘনিষ্ঠ বন্ধু হন। শেক্সপিয়ার প্রথমবার ইবনে সৌদের ছবি তোলার ব্যবস্থা করেছিলেন। ১৯১৪ সালের মার্চে শেক্সপিয়ার কুয়েত থেকে রিয়াদ এবং এরপর নেফুদ মরুভূমির মধ্য দিয়ে আকাবা অবধি যাত্রা শুরু করেন। এসময় তিনি মানচিত্র তৈরি ও সেগুলো অধ্যয়ন করেন। এই কাজ করা তিনি প্রথম ইউরোপীয়। ১৯১৪ সালের নভেম্বর ব্রিটিশ-ইন্ডিয়ান মেসোপটেমিয়ান এক্সপেডিশনারি ফোর্স‌ের জন্য আবদুল আজিজ ইবনে সৌদের সমর্থন অর্জন করতে ব্রিটিশ ভারতের সরকারের পক্ষ থেকে তাকে বলা হয়। এই বাহিনী সেসময় বসরা দখল করেছিল।
১৯১৫ সালের জানুয়ারি জারাবের যুদ্ধ শুরুর পূর্বে আবদুল আজিজ ইবনে সৌদ তাকে নিরাপদ স্থানে সরে যেতে বলেন। তিনি এমন করতে অস্বীকৃতি জানান। যুদ্ধে তিনি গুলিবিদ্ধ হন ও মারা যান। তার হেলমেট উসমানীয়দের হাতে তুলে দেয়া হয়। এই হেলমেট মদিনার প্রধান ফটকে ঝুলিয়ে রাখা হয় যাতে ব্রিটিশদের সাথে আল সৌদের যোগসাযোগ জনগণ জানতে পারে। কুয়েত সিটিতে আল হামরা টাওয়ারের কাছে তার কবর খুজে পাওয়া যেতে পারে।
কিছু ব্যক্তিবর্গ‌, বিশেষত সেন্ট জন ফিলবি মত প্রকাশ করেছেন যে শেক্সপিয়ার বেঁচে থাকলে উসমানীয় সাম্রাজ্যের বিরুদ্ধে আরব বিদ্রোহ ভিন্নভাবে রূপায়িত হত। সেক্ষেত্রে যুক্তরাজ্য হুসাইন ইবনে আলির পরিবর্তে ইবনে সৌদকে সমর্থন দিত।
"His death... was a great loss to his country, but it was a disaster to the Arab cause. It must certainly be reckoned in the small category of individual events which have changed the course of history. Had he survived to continue a work for which he was so eminently suited, it is extremely doubtful whether subsequent campaigns of Lawrence would ever have taken place in the west..."
"Arabia", H. St. John Philby, London (1930), pp 233 - 234.
হোটেল গাল্ভেজ
গাল্ভেজ হোটেল হলো গাল্ভেস্টন, টেক্সাস, যুক্তরাস্ট্রে অবস্থিত একটি ঐতিহাসিক হোটেল যা কিনা ১৯১১ সালে উদ্ভোদন করা হয়েছিল।[২] দালানটির নাম গাল্ভেজ প্রদান করা হয়েছিল বার্নার্ডো ডি গাল্ভেজ ওয়াই মাদ্রিদ, কাউন্ট অব গাল্ভেজ এর সন্মানে, যার নামে নগরটিরো নামকরণ করা হয়েছিল। দালানটিকে ১৯৭৯ সালের ৪ এপ্রিল ন্যাশনাল রেজিষ্ট্রার অব হিস্টোরিক প্লেসেস এ যুক্ত করা হয়।
হোটেল গাল্ভেজ এন্ড স্পা, উইন্ডহাম গ্রান্ড হোটেলটি হিস্টোরিক হোটেলস অব আমেরিকা এর একটি সদস্য, যা কিনা ন্যাশনাল ট্রাস্ট ফর হিস্টোরিক প্রিসার্ভেশন এর দাপ্তরিক কার্যক্রম।
গাল্ভেস্টন সমাজের নেতৃবৃন্দরা গাল্ভেজ হোটেল বিনির্মানের পরিকল্পনা করেছিলেন ১৮৯৮ সালে যখন গাল্ভেস্টন দ্বীপপুঞ্জে অবস্থিত অন্য একটি বিশালাকার হোটেলকে অগুন ভস্মিভূত হতে (দি বিচ হোটেল) দেখেছিলেন তারা। ১৯০০ সালের সংঘটিত হারিকেনের পরবর্তীতে, ব্যাপক পরিকল্পনা গ্রহন করা হয়েছিল যাতে করে পর্যটকরা আবার ফেরৎ আসেন এই দ্বীপপুঞ্জটির সুন্দর্য অবলোকন করার জন্য। হোটেলটির নকশা করেছিলেন সেন্ট লুইজ, মিসৌরী এর মৌরিন, রাসেল এন্ড ক্রোয়েল যেখানে তারা ব্যবহার করেছিলেন মিশন রিভাইভাল এবং স্প্যানিস রিভাইভাল নকশার সংমিশ্রন। হোটেলটি মা:ড: ১.০০ মি: খরচের পর ১৯১১ সালের জুন মাসে চালু করা হয়।
১৮৪০ সালের ৩রা অক্টোবর, গাল্ভেজ হোটেলকে কিনে নেন উইলিয়াম লুইজ মোডি জুনিয়ার। যখন কিনা দ্বিতীয় বিশ্বযুদ্ধ চলমান ছিল, তখন যুক্তরাষ্ট্রের উপকূল নিরাপত্তারক্ষী কর্তৃক হোটেলটি ভর্তি ছিল এবং কামড়া গুলেকে পর্যটকদের কাছে ভাড়া প্রদান করা সম্ভব হয়নি। গালভেজ এর স্থানীয় অর্থনীতিতে গুরত্ব পুন:প্রথিষ্ঠিত হয় বিশ্ব যুদ্ধের সমাপ্তির পরবর্তিতে, বিশেষ করে ১৯৪০ এর শেষের দিক এবং ১৯৫০ এর প্রথম দিকে যখন কিনা জুয়া গাল্ভেস্টনে ব্যাপক জনপ্রিয় ছিল। তথাপি যখন কিনা ১৯৫০ সালের মাঝামাঝি সময়ে সব গুলি অবৈধ জুয়ার স্থান বন্ধ করে দেয়া হয় টেক্সাস রেঞ্জার দের কর্তৃক, স্থানীয় অর্থনিতি দুর্দশাগ্রস্থ হতে থাকে এবং গাল্ভেজের অবস্থা শোচনীয় হতে থাকে।
হোটেলটিকে ব্যাপক ভাবে সুসজ্জিত করা হয় ১৯৬৫ সালে। ১৯৭১ সালে, হার্ভে ও, ম্যাকার্থি এবং ড: ব্লুমবার্গ হোটেলটিকে অধিগ্রহন করে নেন। ১৯৭৯ সালে, আরো একবার হোটেলটির বিশাল সাজ পরিবর্তন হয় যা ডেনটন কোলে কর্তৃক করা হয়েছিল যিনি হোটেল টিকে কিনে নিয়েছিলেন ১৯৭৮ সালে, যা পরবর্তিতে একটি ম্যারিয়ট ফ্রাঞ্চাইজিতে পরিনত হয় ১৯৮৯ সালের দিকে। ১৯৯৫ সালের এপ্রিল মাসে হোটেলটিকে গাল্ভেস্টনের স্থানীয় নাগরিক এবং রিয়েল স্টেট ব্যবসায়ী জর্জ পি. মিচেল কিনে নেন। মিচেল হোটেলটিকে তার ঐতিহাসিক ১৯১১ সালের চেহারায় ফিরিয়ে নেন। যখন হোটেলটি মিচেলের সম্পত্তি হিসাবে ছিল, ১৯৯৬ একটি ঐতিহাসিক ব্যবস্থাপনা চুক্তির মাধ্যমে এটার দৈনন্দিন কার্যক্রম পরিচালনার নিয়ন্ত্রন প্রদান করা হয় উন্ডহাম হোটেলস এন্ড রিসোর্ট এর কাছে এবং হোটেলের নামা হয় হোটেল গাল্ভেজ। হোটেলটির ছিল ২২৬ টি রুম এবং সুট। ২০০৮ সালের হ্যারিকেন আইক এর সময়কালে, হোটেলটি তার ছাদ থেকে সিমেন্টের টাইলস হারায় এবং এটার নিচ তলায় বন্যর পানিতে নিমজ্জিত হয়, যেখানে স্পা, স্বাস্থ্য ক্লাব, ব্যবসায়িক অফিস এবং লন্ড্রি অবস্থিত ছিল।
গাল্ভেজ’কে বলা হতো “ দক্ষিণ-পশ্চিমের খেলাঘর” বিশেষত ধনী সমাজের অধিপতি, ব্যবসায়ি এবং বিনোদনকর্মীদের জন্য। আমেরিকার রাষ্ট্রপতি ফ্রান্কলিন ডি রুজভেল্ট, ডুইট ডি. আইজেনহাওয়ার এবং লেন্ডন বি জনসন রা গাল্ভেজে অবস্থান গ্রহণ করেছিলেন।
পান্ডিয়ন এক্সপ্রেস
পান্ডিয়ন এক্সপ্রেস হলো ভারতিয় রেলওয়ে এর দক্ষীন রেলওয়ে জোনের একটি দ্রুত গতির রাত্রিকালীন রেলসেবা যা মাদুরা জংশন থেকে তিরুচিরাপল্লি হয়ে চেন্নাই ইগমোর পযর্ন্ত এবং ফিরতিপথে চলাচল করে।
ভারতে রেলগাড়ীর প্রথম প্রচলন শুরু হয় ১৮৫৩ সালে এবং ১৯৫১ সালে পুরো রেলব্যবস্থাকে সরকারিকরন করা হয় এবং একটি একক প্রতিষ্ঠানে পরিনত করা হয় যা ভারতীয় রেলওয়ে নামে পরিচিত। একত্রিত হবার পর থেকেই ভারতীয় রেল ব্যবস্থাকে বিশ্বের সবচেয়ে বড় রেল ব্যবস্থা হিসাবে ধরা হয়। ভারতীয় রেলব্যবস্থা ১৭ টি অঞ্চলে বিভক্ত এবং এখানে ৬৮ টি বিভাগ রয়েছে। ভারতীয় রেল ব্যবস্থায় পান্ডিয়ান এক্সপ্রেস ট্রেন একটি নামকরা ট্রেন। ট্রেনটির নাম স্মরণ করিয়ে দেয় খ্রীষ্ট্রপূর্ব ৬ষ্ঠ শতক হতে ১৭ শত খ্রীষ্ট্রাব্দ পর্যন্ত চলা পান্ডিয়ান রজত্বকে যা বলবৎ ছিল তমিলনাড়ু রাজ্যে। এটি একটি মানসম্পন্ন ট্রেন যাতে ২৪ টি বগি আছে। এটার চলার পথে প্রধান প্রধান শহড় সমূহ হচ্ছে চেংগালপট্টু, ভিলুপুরম, বৃদ্ধাচারন, অরিয়লপুর, তিরুচিরাপল্লী এবং দিনদিগুল। ট্রেন টি প্রতিদিন চলাচল করে এবং ৪৯৭ কিমি পথ অতিক্রম করে। ট্রেনটি সর্বোচ্চ ১১০ কিমি প্রতি ঘন্টায় চলাচল করে। এটি একটি দক্ষীণ ভারতিয় রেলব্যবস্থার একটি সম্মানিত ট্রেন ব্যবস্থা। এটি রকফোর্ট এক্সপ্রেসের সহিত মই শেয়ার করে এবং মাদুরাই তে ইহার পরিচর্জা হয়।
ট্রেনটির বহিরাবরনের চেহারা দুই বার পরিবর্তন করা হয়েছিল – প্রথমবার ছিল “জলপাই-সবুজ পোষাক”, যা উপর এবং নিচের মধ্যে দুই টি হলুদ – রেখা দ্বারা আলাদা করা ছিল এবং পরবর্তিতে এটাকে খয়েরী রং দ্বারা পরি্র্তন করা হয়।
এই ট্রেনটি ৬৭১৭/৬৭১৮ এই নম্বর দুটি দিয়ে সংখ্যায়িত ছিল। এটা মাদুরা থেকে চেন্নাই ইগমোর এবং উল্টোপথে ডব্লুইউ এ পি ৪ দ্বারা চালিত।
ট্রেন নম্বর ১২৬৩৭ ২১:২০ বাজলে চেন্নাই এর ইগমোর থেকে ছেড়ে যায় এবং সকাল ৬:১৫ মিনিটে মাদুরা জংশনে পৌছায়। ট্রেন নম্বর ১২৬৩৮ যা কিনা মাদুরাই থেকে চেন্নাই এর পথে চলাচল করে তা ২০:৩৫ মিনিটে যাত্র শুরু করে এবং চেন্নাই এর ইগমুর এ পৌছে ০৫:৩৫ মিনিটে। ট্রেনটি একটি চুক্তি আছে মই ব্যভহারের জন্য রকফোর্ট এক্সপ্রেসের সহিত যা (১৬১৭৭/১৬১৭৮) নম্বর নিয়ে চেন্নাই এবং ট্রিচি এর মধ্যে যাওয়া আসা করে।
সময়সূচী চেন্নাই ইগমুর থেকে মাদুরাই জংশন পর্যন্ত
সময়সূচী মাদুরাই (এমডিইউ) থেকে চেন্নাই ইগমোর (এমএস)
পান্ডিয়ন এক্সপ্রেস দক্ষীন ভারতের অন্যতম দ্রুতগতি সম্পন্ন ট্রেন যার গড় গতি ৫৪ কিমি/ঘন্টা। এটা বৈদ্যতিক ইঞ্জিন ডব্লুউএপি-৭ এবং ডব্লুউএপি-৪ দারা চালিত হয়।
রেসেলম্যানিয়া
রেসেলম্যানিয়স হল বাৎসরিক পেশাদার কুস্তি প্রতি-দর্শনে-পরিশোধ মূলক আয়োজন।১৯৮৫ সাল থেকে
ওয়ার্ল্ড রেসলিং এন্টারটেইনমেন্ট আয়োজন করে আসছে।
চাঁদপুর-১
চাঁদপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬০ আসন।
চাঁদপুর-১ আসনটি চাঁদপুর জেলার কচুয়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মহিউদ্দীন খান আলমগীর বিনা প্রতিদ্বন্দ্বিতায় নির্বাচিত হন।
চাঁদপুর-২
চাঁদপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬১ আসন।
চাঁদপুর-২ আসনটি চাঁদপুর জেলার মতলব উত্তর উপজেলা ও মতলব দক্ষিণ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোফাজ্জল হোসেন চৌধুরী মায়া বিনা প্রতিদ্বন্দ্বিতায় নির্বাচিত হন।
চাঁদপুর-৩
চাঁদপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬২ আসন।
চাঁদপুর-৩ আসনটি চাঁদপুর জেলার চাঁদপুর সদর উপজেলা ও হাইমচর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে দীপু মনি বিনা প্রতিদ্বন্দ্বিতায় নির্বাচিত হন।
চাঁদপুর-৪
চাঁদপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬৩ আসন। এ আসনের বর্তমান সংসদ সদস্য হলেন আওয়ামী লীগের সামসুল হক ভুইয়া, তিনি ২০১৪ থেকে এ দ্বায়িত্ব পালন করছেন।
চাঁদপুর-৪ আসনটি চাঁদপুর জেলার ফরিদগঞ্জ উপজেলা নিয়ে গঠিত।
২০১৪ সাধারণ নির্বাচনে সামছুল হক ভুইয়া বিনা প্রতিদ্বন্দ্বিতায় ১০ম জাতীয় সংসদ সদস্য নির্বাচিত হয়েছিলেন। বাংলাদেশ জাতীয়তাবাদী দলসহ বেশকিছু দল নির্বাচন বয়কট করার কারণে তার প্রতিদ্বন্দ্বী কোন প্রার্থী ছিল না।
চাঁদপুর-৫
চাঁদপুর-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁদপুর জেলায় অবস্থিত জাতীয় সংসদের ২৬৪ আসন।
চাঁদপুর-৫ আসনটি চাঁদপুর জেলার হাজীগঞ্জ উপজেলা ও শাহরাস্তি উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রফিকুল ইসলাম বিনা প্রতিদ্বন্দ্বিতায় নির্বাচিত হন।
সাতকর্ণী
সাতকর্ণী সাতবাহন রাজবংশের ষষ্ঠ সম্রাট ছিলেন।
কলিঙ্গ রাজ খারবেলের হাথিগুম্ফা শিলালিপিতে সাতকর্ণীর উল্লেখ রয়েছে। এই লিপি থেকে জানা যায় যে, খারবেল তাঁর রাজত্বের দ্বিতীয় বছরে রাজা সাতকর্ণীকে অগ্রাহ্য করে অশ্ব, হস্তী, পদাতিক ও রথ বিশিষ্ট চতুরঙ্গ সেনা পাঠিয়ে মসিকনগর বা মুসিকনগর বা অসিকনগর নামক একটি শহর অবরোধ করেন। শাহুর মতে অসিকনগর অস্সক মহাজনপদমহাজনপদের রাজধানী ছিল।, আবার অজয় মিত্র শাস্ত্রীর মতে, অসিকনগর বর্তমান নাগপুর জেলার অদম গ্রাম যেই স্থানে অবস্থিত, সেখানেই অবস্থিত ছিল। এই গ্রাম থেকে আবিষ্কৃত একটি টেরাকোটা শীলমোহর থেকে অস্সক মহাজনপদের উল্লেখ রয়েছে।
বিভিন্ন পণ্ডিত বিভিন্ন ভাবে দ্বিতীয় বছরের ঘটনাকে বর্ণনা করেছেন। রাখালদাস বন্দ্যোপাধ্যায় মনে করেছেন যে, খারবেল সাতকর্ণীর বিরুদ্ধে একটি সেনাবাহিনী প্রেরণ করেছিলেন। শৈলেন্দ্রনাথ সেনের মতে, এই সেনা কৃষ্ণা নদী পর্য্যন্ত যাত্রা করে মুসিকনগর অবরোধ করে, যা কৃষ্ণা ও মুসী নদীর সংযোগস্থলে অবস্থিত ছিল। ভগবানলাল ইন্দ্রজীর মতে, সাতকর্ণী খারবেলের আক্রমণ এড়ানোর উদ্দেশে তাঁকে চতুরঙ্গ সেনা উপহার প্রদান করেন। এই বছরই কুসুম্ব ক্ষত্রিয়দের সহায়তায় খারবেল মসিক নামক শহর অধিকার করেন। অ্যালেইন দানিয়েলোউ মনে করেছেন যে, খারবেলের সঙ্গে সাতকর্ণীর বন্ধুত্বপূর্ণ সম্পর্ক ছিল এবং কোন রকম লড়াই ছাড়া খারবেল তাঁর রাজ্যের সীমান্ত অতিক্রম করেছিলেন। সুধাকর চট্টোপাধ্যায়ের মতে খারবেলের সেনা সাতকর্ণীর বিরুদ্ধে অগ্রসর হতে সক্ষম না হলে অন্যদিকে যাত্রা করে আসিকনগর অবরোধ করে।
সাতক্ষীরা-১
সাতক্ষীরা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৫নং আসন।
সাতক্ষীরা-১ আসনটি সাতক্ষীরা জেলার কলারোয়া উপজেলা আর তালা উপজেলা নিয়ে গঠিত।
সাতক্ষীরা-২
সাতক্ষীরা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৬নং আসন।
সাতক্ষীরা-২ আসনটি সাতক্ষীরা জেলার সাতক্ষীরা সদর উপজেলা নিয়ে গঠিত।
সাতক্ষীরা-৩
সাতক্ষীরা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৭নং আসন।
সাতক্ষীরা-৩ আসনটি সাতক্ষীরা জেলার আশাশুনি উপজেলা, দেবহাটা উপজেলা, চাম্পাফুল ইউনিয়ন, ভাড়াশিমলা ইউনিয়ন, তাতালী ইউনিয়ন, নলতা ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ. ফ. ম. রুহুল হক বিনা প্রতিদ্বন্দ্বিতায় নির্বাচিত হন।
দুর্গাপুর পৌরসভা
দুর্গাপুর পৌরসভা বাংলাদেশের ময়মনসিংহ বিভাগের নেত্রকোনা জেলার অন্তর্গত দুর্গাপুর উপজেলার অধীন একটি পৌরসভা।
এই পৌরসভার আয়তন ৫৯৬২ একর (২৪.১৩ বর্গ কিলোমিটার) । দুর্গাপুর উপজেলা শহরের কাছাকাছি ৯টি ওয়ার্ড মিলে পৌরসভাটি গঠিত।
নেত্রকোনা জেলা শহর থেকে ৫০কি.মি উত্তরে দুর্গাপুর পৌরসভা অবস্থিত। পৌরসভাটি সোমেশ্বরী নদীর তীরে অবস্থিত । অপার সৌন্দর্যের লীলাভূমি এটি ।
বাগিচাপাড়ায় গোরস্তান রোডের পাশে এটির প্রশাসনিক ভবন অবস্থিত। ভবনটি দোতলা বিশিষ্ট।
দুর্গাপুর পৌরসভার সর্বমোট জনসংখ্যা- ২২৬৬১। পৌরসভায় লোক সংখ্যা ঘনত্ব প্রতি বর্গ কিলোমিটারে ৯১০ জন।
পৌরসভায় স্বাক্ষরতার হার ৫২.৩%।
কমরেড মনিসিংহ, সাবেক সাংসদ জালালউদ্দীন তালুকদার ।
দূর্গাপুর উপজেলা
বাংলাদেশের পৌরসভাসমূহের তালিকা
সাতক্ষীরা-৪
সাতক্ষীরা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সাতক্ষীরা জেলায় অবস্থিত জাতীয় সংসদের ১০৮নং আসন।
সাতক্ষীরা-৪ আসনটি সাতক্ষীরা জেলার শ্যামনগর উপজেলা, কালিগঞ্জউপজেলা ( চাম্পাফুল ইউনিয়ন, ভাড়াশিমলা ইউনিয়ন, তাতালী ইউনিয়ন, নলতা ইউনিয়ন ব্যতীত) নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এস. এম. জগলুল হায়দার বিনা প্রতিদ্বন্দ্বিতায় নির্বাচিত হন।
কাটিহার জেলা
কাটিহার জেলা হল ভারতের বিহার রাজ্যের ৩৯টি জেলার অন্যতম। এই জেলার সদর শহর হল কাটিহার। কাটিহার জেলা বিহারের পূর্ণিয়া বিভাগের অন্তর্গত।
১৯৭৩ সালে পূর্ণিয়া জেলা ভেঙে কাটিহার জেলা গঠিত হয়।
কাটিহার জেলার আয়তন । এই জেলার আয়তন কানাডার আকিমিস্কি দ্বীপের আয়তনের প্রায় সমান। এই জেলার প্রধান নদনদীগুলি হল গঙ্গা, মহানন্দা, কোশি ও রিঘা।
কাটিহার জেলা বিহারের পূর্ব দিকে অবস্থিত। এই জেলার উত্তর ও পশ্চিম দিকে পূর্ণিয়া জেলা (বিহার), দক্ষিণ দিকে ভাগলপুর জেলা (বিহার) ও সাহেবগঞ্জ জেলা (ঝাড়খণ্ড) এবং পূর্ব দিকে মালদহ জেলা ও উত্তর দিনাজপুর জেলা (পশ্চিমবঙ্গ) অবস্থিত।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় কাটিহার জেলার নাম অন্তর্ভুক্ত করে। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে, এই জেলা তার মধ্যে অন্যতম।
কাটিহার জেলা তিনটি মহকুমা নিয়ে গঠিত। এগুলি হল: কাটিহার, বারসোই ও মণিহারী। কাটিহার মহকুমা দশটি ব্লক নিয়ে গঠিত। যথা: কাটিহার, কোরহা, ফালকা, সামেলি, বারারি, কুরসেলা, পরাণপুর, হাসানগঞ্জ, দণ্ডখোরা ও মানসাহি। মণিহারী মহকুমা দুটি ব্লক নিয়ে গঠিত। এগুলি হল: মণিহারী ও আমদাবাদ। বারসোই মহকুমা চারটি ব্লক নিয়ে গঠিত। যথা: বারসোই, কাদোয়া, আজমনগর ও বলরামপুর।
২০১১ সালের জনগণনা অনুসারে, কাটিহার জেলার জনসংখ্যা ৩,০৬৮,১৪৯। এই জেলার জনসংখ্যা ওমান রাষ্ট্র বা মার্কিন যুক্তরাষ্ট্রের আইওয়া রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে কাটিহার জেলার স্থান ১১৭তম। এই জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২৮.২৩%। কাটিহার জেলার লিঙ্গানুপাতের হার প্রতি ১০০০ পুরুষে ৯১৬ জন মহিলা এবং সাক্ষরতার হার ৫৩.৫৬%। এই জেলার জনসংখ্যার একটি বড়ো অংশ ইসলাম ধর্মাবলম্বী।
বারসোই মহকুমায় সুরজপুরী ভাষা প্রচলিত। এছাড়া কাটিহার জেলায় বাংলা ভাষারও যথেষ্ট প্রচলন আছে।
মোহাম্মদ হানিফ (দ্ব্যর্থতা নিরসন)
মোহাম্মদ হানিফ দ্বারা নিম্নের ব্যাক্তিদের বোঝানো যেতে পারে
কোশী বিভাগ
কোশী বিভাগ হল ভারতের বিহার রাজ্যের একটি প্রশাসনিক বিভাগ। এই বিভাগের সদর শহর হল সহরসা। ২০০৫ সালের পরিস্থিতি অনুসারে, সহরসা জেলা, মাধেপুরা জেলা ও সুপৌল জেলা নিয়ে এই বিভাগ গঠিত।
সুইডেন জাতীয় ফুটবল দল
সুইডেন জাতীয় ফুটবল দল হল আন্তর্জাতিক ফুটবলে সুইডেনের প্রতিনিধিত্বকারী দল। দলটি সুইডেনের ফুটবল নিয়ন্ত্রণকারী সংস্থা সুইডিশ ফুটবল এসোসিয়েশন কর্তৃক নিয়ন্ত্রিত ও পরিচালিত হয়। স্টকহোমের ফ্রেন্ডস এরিনা স্টেডিয়ামকে হোমগ্রাউন্ড হিসাবে ব্যবহার করে। দলের বর্তমান অধিনায়ক ইরিক হ্যামরেন।
মাগুরা-১
মাগুরা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি মাগুরা জেলায় অবস্থিত জাতীয় সংসদের ৯১নং আসন।
মাগুরা-১ আসনটি মাগুরা জেলার শ্রীপুর উপজেলা, মাগুরা সদর উপজেলা ( শত্রুজিৎপুর ইউনিয়ন, গোপালগ্রাম ইউনিয়ন, কুচিয়ামোড়া ইউনিয়ন, বেইরল পলিতা ইউনিয়ন ব্যতীত) নিয়ে গঠিত।
মোহাম্মদ সিরাজুল আকবর ২০১৫ সালের মার্চ মাসে মারা যান। ২০১৫ সালের মে মাসের উপ-নির্বাচনে বাংলাদেশ আওয়ামী লীগের এ টি এম ‍আব্দুল ওয়াহাব নির্বাচিত হন।
প্রসব
শিশুর জন্ম, যা প্রসব বেদনা ও প্রসব নামেও পরিচিত, সেটি হলো একজন নারীর জরায়ু থেকে এক বা একধিক বাচ্চা বের হয়ে আসার মাধ্যমে গর্ভাবস্থার অবসান হওয়া। ২০১৫ সালে বিশ্বজুড়ে প্রায় ১৩৫ মিলিয়ন শিশুর জন্ম হয়েছে। প্রায় ১৫ মিলিয়ন গর্ভকালের ৩৭ সপ্তাহের আগেই জন্মগ্রহণ করেছে, যখন ৩ থেকে ১২% ৪২ সপ্তাহের পরে জন্মগ্রহণ করেছে। উন্নত বিশ্বে বেশিরভাগ প্রসব ঘটে হাসপাতালে, যেখানে উন্নয়নশীল বিশ্বে বেশিরভাগ শিশু জন্মদানের ঘটনা ঘটে বাড়িতে প্রথাগত ধাত্রীদের সহযোগিতায়।
শিশু জন্মদানের সবচেয়ে সাধারণ পদ্ধতি হলো যোনিপথে প্রসব। এখানে প্রসব বেদনার তিনটি পর্যায় থাকে: পানি ভাঙা ও গর্ভাশয় খুলে যাওয়া, নিম্নগমন ও শিশুর জন্ম এবং গর্ভফুল বের হয়ে আসা। প্রথম পর্যায় সাধারণত বারো থেকে আঠারো ঘন্টা, দ্বিতীয় পর্যায় বিশ মিনিট থেকে দুই ঘণ্টা, এবং তৃতীয় পর্যায়টি পাঁচ থেকে ত্রিশ মিনিট পর্যন্ত স্থায়ী হয়। প্রথম পর্যায়টি শুরু হয় খিঁচুনিযুক্ত পেট ব্যথা বা পিঠ ব্যথা দিয়ে যা প্রায় আধা মিনিট স্থায়ী হয় এবং তা দশ থেকে ত্রিশ মিনিট পরপর চলতে থাকে। খিঁচুনিযুক্ত ব্যথা তীব্রতর হয়ে ওঠে এবং সময়ের সাথে সাথে তা ঘন ঘন হতে থাকে। দ্বিতীয় পর্যায়ে, সংকোচনের সাথে সাথে চাপ দেখা দিতে পারে। তৃতীয় পর্যায়ে সাধারণত বিলম্বে নাড়ী আটকানোর সুপারিশ করা হয়। ব্যথা কমাতে বেশ কিছু উপায় কাজে লাগতে পারে যেমন শিথিলায়ন কৌশল, আফিমজাত ব্যথানাশক ওষুধ,এবং স্পাইনাল ব্লকসমূহ।
বেশিরভাগ শিশুর জন্মের সময়ে প্রথমে মাথা বের হয়ে আসে; তবে 4% শিশুর জন্মের সময় প্রথমে পা অথবা নিতম্ব বের হয়ে আসে যা ব্রিচনামে পরিচিত। প্রসব বেদনার সময় একজন মহিলা সাধারণত তার ইচ্ছামত পানাহার বা চলাফেরা করতে পারেন, প্রথম পর্যায়ে বা মাথা বের হয়ে আসার সময় চাপ প্রয়োগ করার সুপারিশ করা হয় না এবং এনিমা ব্যবহারের সুপারিশ করা হয় না। যোনিমুখকেটে দেয়া যা, এপিসিওটমি নামে পরিচিত, যদিও সাধারণত করা হয় কিন্তু তা করার দরকার হয় না। ২০১২ সালে প্রায় ২৩ মিলিয়ন প্রসব ঘটেছিল সিজারিয়ান সেকশন নামের একটি অস্ত্রোপচার পদ্ধতিতে। যমজশিশুদের ক্ষেত্রে, শিশুর মধ্যে সংকটের লক্ষণ থাকলে কিংবা ব্রিচ পজিশনের ক্ষেত্রে সিজারিয়ান সেকশনের জন্য সুপারিশ করা হতে পারে। প্রসবের এই প্রক্রিয়া অনুসরণ করলে আরোগ্য লাভ করতে অনেক সময় লাগতে পারে।
প্রতিবছর গর্ভধারণ ও শিশুজন্মের জটিলতার কারণে প্রায় ৫০০,০০০ মাতৃমৃত্যু ঘটে, ৭ মিলিয়ন মহিলা দীর্ঘমেয়াদি মারাত্মক সমস্যায় ভোগেন এবং ৫০ মিলিয়ন মহিলা প্রসব পরবর্তীকালে স্বাস্থ্য হানিকর ফলাফলে ভোগেন। এসবের বেশিরভাগ ঘটে থাকে উন্নয়নশীল বিশ্বে। সুনির্দিষ্ট জটিলতাসমূহের মধ্যে রয়েছে বাধাপ্রাপ্ত প্রসব, প্রসবোত্তর রক্তপাত, এক্লাম্পসিয়া, ও প্রসবোত্তর সংক্রমণ। শিশুর জটিলতাসমূহের মধ্যে রয়েছে বার্থ অ্যাস্ফিক্সিয়া।
সেপ্টেম্বর ২০১৫ চন্দ্রগ্রহণ
একটি পূর্ণ চন্দ্রগ্রহণ দেখা যায় ২০১৫ সালের ২৭ ও ২৮ সেপ্টেম্বর ৷ ২৭ সেপ্টেম্বর রবিবার সন্ধ্যায় দেখা যায় আমেরিকাতে ; ইউরোপ ও মধ্যপ্রাচ্যে পরদিন সকালে তা দেখতে পাওয়া যায় ৷ এটি বছরের সর্বশেষ চন্দ্রগ্রহণ টেট্রাড (চার নম্বর পূর্ণ চন্দ্রগ্রহণ) ৷ অন্য টেট্রাডগুলো দেখা যায় এপ্রিল ১৫, ২০১৪, অক্টোবর ৮, ২০১৪, এবং এপ্রিল ৪,২০১৫ ৷
Morning of April 4:
Evening of April 4: